เป้าซิตี้กรุ๊ป1,540จุด
ขึ้นราคาหุ้นอสังหาฯปิโตรท่องเที่ยว ‘จรัมพร’ชี้ดัชนี1,440ไอพีโอยังขายได้
29 ต.ค. 2565

ขึ้นราคาหุ้นอสังหาฯปิโตร-ท่องเที่ยว ‘จรัมพร’ชี้ดัชนี1,440ไอพีโอยังขายได้
ซิตี้กรุ๊ปให้หุ้นไทยปีนี้ 1,540 ชี้กำลังซื้อเอกชนรัฐลดลง เพิ่มราคาอสังหาฯ ท่องเที่ยว ปิโตรเคมี 
บริษัท ซิตี้กรุ๊ป บริษัทหลักทรัพย์ชั้นนำของสหรัฐอเมริกา เชื่อว่าหุ้นไทยมีความเสี่ยงในระยะสั้นและมีโอกาสเติบโตในระยะยาว โดยให้ดัชนีเป้าหมายปีนี้ 1,540 จุด ในอัตรากำไรต่อกำไรต่อหุ้น หรือ พี/อี ปี 2557 ที่ 13 เท่า
ทั้งนี้ ความเสี่ยงระยะสั้นมาจากความต้องการภาคเอกชนที่ชะลอตัว จากการชะลอนโยบายประชานิยมของรัฐบาลและการใช้จ่ายในโครงการสาธารณูปโภคที่ล่าช้า แต่โครงการสาธารณูปโภคที่จะมีการใช้จ่ายในปีหน้าจะเป็นตัวผลักดันการลงทุนในระยะยาว บริษัทจึงเพิ่มเป้าหมายราคาหุ้นในกลุ่มท่องเที่ยว อสังหาริมทรัพย์ และปิโตรเคมี และนักลงทุนต่างชาติยังถือครองสูงในหุ้นธนาคารพาณิชย์ สื่อสาร สื่อ และอาหาร
ด้านบริษัทหลักทรัพย์ (บล.) ทิสโก้ แนะนำให้รอเสี่ยงซื้อหุ้นช่วงดัชนีอ่อนตัวต่ำกว่า 1,400 จุดลงมา ประเด็นหุ้นน่าสนใจระยะสั้นคือ หุ้นใหม่ที่คาดว่าจะเข้า SET50 ชอบบริษัทโรงแรมเซ็นทรัลพลาซา (CENTEL) บริษัท ช.การช่าง (CK) 
นอกจากนี้ ยังมีหุ้นพื้นฐานไม่เปลี่ยน แต่ราคาลงหนัก กำไรไตรมาส 2 ยังเติบโตดี มีโอกาสดีดตัวกลับ จับตา บล.เอเซีย พลัส (ASP) บริษัท จัสมิน (JAS) บริษัท เซ็นทรัลพัฒนา (CPN) บริษัท ไพลอน (PYLON) เงินบาทที่อ่อนค่ามากในปัจจุบันยังเป็นผลดีต่อหุ้นส่งออก แนะนำบริษัท เดลต้า อีเลคโทรนิคส์ (DELTA) บริษัท เคซีอีอิเล็กทรอนิกส์ (KCE) บริษัท เจริญโภคภัณฑ์อาหาร (CPF)
สำหรับการลงทุนระยะกลางยาว เริ่มซื้อสะสมรอบใหม่ที่บริเวณ 1,3601,365 จุด ชอบบริษัท แอดวานซ์ อินโฟร์ เซอร์วิส (ADVANC) บริษัท ชิน คอร์ปอเรชั่น (INTUCH) ธนาคารไทยพาณิชย์ (SCB) บริษัท ทุนธนชาต (TCAP) บริษัท กรุงเทพดุสิตเวชการ (BGH) บริษัท แลนด์ แอนด์ เฮ้าส์ (LH) บริษัท ควอลิตี้เฮ้าส์ (QH) บริษัท ท่าอากาศยานไทย (AOT) บริษัท ไทยออยล์ (TOP) และบริษัท ซิโนไทย เอ็นจิเนียริ่ง แอนด์ คอนสตรัคชัน (STEC)
ด้านตลาดหุ้นไทยทะยานขึ้นแรงตามตลาดหุ้นต่างประเทศ โดยดัชนีหุ้นพลิกกลับมาบวกแรงถึง 62 จุด หรือ 4.42% ปิดที่ระดับ 1,465.27 จุด ด้วยมูลค่าการซื้อขายจำนวน 63,895.56 ล้านบาท แต่นักลงทุนต่างชาติซื้อเพียง 148 ล้านบาท แรงซื้อส่วนใหญ่กระจุกอยู่ในมือของสถาบันในประเทศ 5,513.22 ล้านบาท 
นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ตลาดหุ้นที่พลิกฟื้นขึ้นมาได้ เพราะนักลงทุนเห็นโอกาสราคาหุ้นปรับตัวลงแรงโดยพื้นฐานยังดีอยู่ จึงเริ่มสะสมเพื่อลงทุนระยะยาว 
ด้านภาวะตลาดหุ้นผันผวนในช่วง 12 สัปดาห์นี้ คงเร็วเกินไปที่สรุปว่าบริษัทที่เตรียมเสนอขายหุ้นไอพีโอและเตรียมเข้าตลาดหลักทรัพย์จะได้รับผลกระทบหรือมีกำหนดเลื่อนเข้าระดมทุน
อย่างไรก็ตาม ดัชนีสูงกว่า 1,440 จุด ยังถือเป็นระดับสูงสุดในรอบ 78 ปีอยู่ ทำให้ไอพีโอยังสามารถเข้ามาใช้ตลาดทุนในการระดมทุนได้อยู่
นายจรัมพร กล่าวว่า ในเดือน ก.ค.นี้ จะมีการประชุมเพื่อทบทวนเป้าหมายและแผนงานต่างๆ ซึ่งอาจมีการทบทวนเพิ่มเป้ามูลค่าการซื้อขายเฉลี่ยต่อวันและมูลค่าหลักทรัพย์ตามราคาตลาดรวม (มาร์เก็ตแคป) ของหุ้นไอพีโอเพิ่มขึ้น หลังผ่านมาเกือบครึ่งปีก็เกินเป้าหมายที่ตั้งไว้
ทั้งนี้ มูลค่าการซื้อขายเฉลี่ยปี 2556 ปัจจุบันอยู่ที่ 58,291.36 ล้านบาท แต่เป้าหมายที่ ตลท.กำหนดไว้คือ 32,000 ล้านบาท และมาร์เก็ตแคปหุ้นไอพีโอทำได้แล้ว 1.29 แสนล้านบาท จากทั้งหมด 11 บริษัท โดยเป้าหมาย ตลท.กำหนดไว้ที่ 1.2 แสนล้านบาท จาก 30 บริษัท 
ขณะที่มูลค่าการระดมทุนสะสมในช่วงเดือน ม.ค.พ.ค. 2556 อยู่ที่ 1.25 แสนล้านบาท เทียบกับช่วงเดียวกันของปีก่อนที่ 6.07 หมื่นล้านบาท